जम्मू शैह्‌र थमां कोई बारां किलोमीटर उत्तर पासै, जम्मु-अम्बगढ़ोटा-अखनूर सड़कै पर बस्से दा भलवाल ग्रां बी इक ऐसा गै म्हत्ता आला थाह्‌र ऐ जित्थें भारती संस्कृति ते इतिहास दौन्नें दा इक सरोखड़ मिश्रन दिक्खने सुनने गी मिलदा ऐ। इस ग्रां दा इतिहास बी उन्ना गै पुराना लगदा ऐ जिन्नी इस ग्रां च बस्सने आली भलवाल जाती दे राजपूतें दी क्हानी। ‘जम्मु’ ते ‘जम्वाल’ शब्दें साईं गै भलवाल ग्रां च राजपुतें दा जेह्‌डा इक जां मते परिवार कदें आई बस्से होंङन भलवाल राजपूत खुआन लगी पे ते इत्थुं दे करते-धरते होई गे।